钦定古今图书集成/明伦汇编/官常典/第291卷 > 孙邻
## 钦定古今图书集成/明伦汇编/官常典/第291卷 > 孙邻

按：《三国吴志孙贲传》：“贲子邻，年九岁，嗣都亭侯，代领
豫章，进封都乡侯。在郡垂二十年，讨平叛贼，政绩修
理，召还武昌，为绕帐督。时太常潘濬掌荆州事，重安
长陈留舒燮有罪下狱。濬尝失燮，欲寘之于法，论者
多为有言，濬犹不释。邻谓濬曰：‘舒伯膺兄弟争死，海
内义之，以为美谭。仲膺又有奉国旧意，今君杀其子’”
弟，若天下一统，青盖北巡，中州士人必问仲膺继嗣。
答者云：“潘承明杀燮，于事何如？”濬意即解，燮用得济
邻。迁夏口沔中督，威远将军。所居任职。赤乌十二年
卒。子苗嗣。苗弟旅及叔父安、熙绩，皆历列位。